Musajik Aguang Samarra

Musajik Aguang Samarra (bahaso Arab: جَامِع سَامَرَّاء ٱلْكَبِيْر, translit. Jāmiʿ Sāmarrāʾ Al-Kabīr‎, bahaso Arab: مَسْجِد سَامَرَّاء ٱلْكَبِيْر, translit. Masjid Sāmarrāʾ Al-Kabīr‎, atau bahaso Arab: ٱلْمَسْجِد ٱلْجَامِع فِي سَامَرَّاء, translit. Al-Masjid Al-Jāmiʿ fī Sāmarrāʾ, har. 'The Great Mosque in Samarra'‎) adolah musajik dari abaik kasambilan masehi nan talatak di Kota Samarra, Iraq. Musajik ko mulo dibangun pado tahun 848 dan salasai pado 851 pado maso Kakhalifahan Al-Mutawakkil dari Dinasti Abbasiyah. Musajik ko talatak di lahan Situs Warisan Dunia UNESCO Kota Arkeologi Samarra salaweh 15.058 ha, nan didaftarkan sajak 2007 . Sijarah Musajik Aguang Samarra pado maso itu adolah musajik paliang gadang di dunia. Minaretnyo, Minaro Malwiya, babantuak karucuik spiral satinggi 52 meter jo leba 33 meter. Kapamimpinan Al-Mutawakkil di maso itu nan manyukoi arsitektur, manjadi panangguang jawek pambangunan musajik. Musajik ko diancuakan pado 1278 (656 H) katiko Hulagu Khan mainvasi Iraq. Hanyo dindiang lua jo minaronyo sajo nan tasiso. Musajik lamo Musajik lamo mampunyoi 17 lorong, jo dindiang balampih mozaik kaco biru kalam. Musajik ko bagian dari palawehan bagian timur musajik aguang. Seni jo arsitektur musajik bapangaruah sabagai gambaran dekorasi Islam maso mulo dek ukiran plesteran dalam musajik baukia bungo sarato geometris. Musajik Ibnu Tulun di Kairo, Mesir, tapangaruah jo gaya arsitektur musajik aguang ko. Minaret Minaro Malwiyah (bahaso Arab: المنارة الملوية‎, Al-Minārat al-Malwiyyah , "Minaro Tapuntia" atau "Minaro Cangkang Cipuik) mulonyo taubuang jo musajik malalui jambatan. Minaro tasusun dari 848–852 batu, sarato mampunyoi bantuak nan unik yaitu cando tapuntia mangetek ka ateh. 52 meters (171 ft) tingginyo jo 33 meters (108 ft) leba alehnyo, bagian spiral manjadi janjang untuak ka ateh minaro. Katinggian Malwiyah mambuek mudah untuak dipakai azan. Minaro dapek tampak dari kajauahan, utamonyo di sakaliliang Samarra dan desainnyo manjadi gambaran kahadiran Islam di Lambah Tigris. Desain minaro nan tapuntia dapek dikatokan barasa dari gaya arsitektur Mesopotamia dek sabagian urang. Sabagian lain baranggapan baso minaro ko labiah kuek tapangaruah dek Tonggak Gor (Pillar of Gor), nan dibangun Kakaisaran Sasania. Pado taun 2005, puncak minaro dibom. Minaro nan tanamo ko ancua sabagian dek pambarontak. Ado banyak kaba jo teori nan manyabuikan alasan minaro ko dibom. Sabagian urang mangecekan baso untuak manyarang lansuang Tantara Amerika Sarikat, sadangkan sabagian lain manyabuik untuak maadu domba dalam nagari. Sajak kanai bom, minaro ko dipakirokan indak batahan lamo. Struktur Minaro nan tapuntia ko manjadi inspirasi pamanang Lomba Arsitektur Pritzker (Pritzker Architecture Prize), Phillip Johnson nan desainnyo kini manjadi Kapel Thanksgiving di Lapangan Thanks-Giving, Dallas, Texas, Amerika Sarikat. Minaro-minaro lainnyo nan tapangaruah antaro lain Musajik Syeikh Khalifa bin Zayed An Nahyan, Al Ain, Uni Emirat Arab. Rujuakan Daftar pustaka Necipoğlu, G., ed (2008). Muqarnas, Volume 25 Frontiers of Islamic Art and Architecture: Essays in Celebration of Oleg Grabar's Eightieth Birthday. doi:10.1163/ej.9789004173279.i-396. ISBN 9789004173279. "Great Mosque of Samarra'". www.globalsecurity.org. Diakses tanggal 2019-12-09. "Iraq Significant Site 060 - Samarra — Al-Mutawakkil Mosque & Minaret al-Malwiya". www.cemml.colostate.edu. Diarsipkan dari versi asli tanggal 2019-12-09. Diakses tanggal 2019-12-09. Pautan lua The Great Mosque, Samarra, Iraq "Samarra Archaeological City". World Heritage Site. UNESCO. 2019. Photo of The Great Mosque Photo and information Photos, floor plans, and information Ernst Herzfeld Papers, Series 7: Records of Samarra Expeditions, Great Mosque of al-Mutawakkil Archived 2009-07-24 di Wayback Machine. Collections Search Center, S.I.R.I.S., Smithsonian Institution, Washington, D.C. Ernst Herzfeld Papers, Series 7: Records of Samarra Expeditions, 1906-1945 Smithsonian Institution, Freer Gallery of Art and Arthur M. Sackler Gallery Archives, Washington, DC